**TOBORZÓ**

**Ifjúsági Üzleti Program – IÜP ® 2024**

 **„Út az életrevalósághoz, eszköz önmagad megismeréséhez”**

**Időpont:** 2024. augusztus, 26-31.

**Helyszín:** Nagykovácsi, Teleki-Tisza Szálló és kastélypark (Kolozsvár utca 2.)

**Megközelítés:** Hűvösvölgyből a 63-as busszal (Teleki-Tisza Kastély megállóig)

**Részvételi díj**: 55.000,- Ft / diák, teljes ellátással

**Szervező**: Calasanctius Ösztöndíj Alapítvány (CÖA)

|  |
| --- |
| IÜP - mi ez? |
| **a lényeg**Az ’IÜP’ középiskolásoknak szól. Gyakorlatias, team-munkára és játékosságra épített üzleti tervezés program, ahol egy valóságos vállalkozást kell kitalálnod, felépítened és zsűri előtt bemutatnod. De a program sokkal többről **IS** szól: sorsfordító lehet számodra. |
| IÜP - miért? |
| **a hasznod**Mit nyersz, ha eljössz? Sok olyan készséget, képességet elsajátíthatsz, amire az iskolákban kevésbé fektetnek hangsúlyt: önismeret, döntésképesség, együttműködés, hatékonyság, eredményorientáltság, prezentációs képesség, fegyelem, vezetői készégek, fáradtságtűrés, kommunikáció.Az IÜP-s diákok évekre szóló közösséget alkotnak. |
| IÜP – hogyan kezdődött? |
| **a hitelesség**A program hitelességét a múltja biztosítja: az IÜP – t 2000-ben Tóth Zoltán (CÖA alumni) alapította és indította el Budapesten és Szegeden. Azóta négy országban, közel 1600 diák vett részt a képzésben, és ez idő alatt több mint 310 üzleti tervet mutattak be. Rengeteg köszönő sor bizonyítja, hogy a diákokat az IÜP segítette továbbtanulási döntésükben, az egyetemi tanulmányaikban vagy vállalkozásukban. A CÖA öregdiákjai mellett, számos vezető és sikeres vállalkozó tartott előadást. |
| IÜP – mi történik? |
| **az eszköz**A program váza az *üzleti terv.* Előadások és műhelymunkák segítik a csapatokat a saját vállalkozásuk felépítésében, a részletek kidolgozásában: pénzügy, marketing, szerkezet, szervezet, jog, működés, értékesítés, kommunikáció stb. Hétfőtől, szombatig az 5 – 7 fős *csapatok* valóságos vállalkozásként dolgoznak a saját szervezetük felépítésen, a reális működés kidolgozásán, miközben mentorok segítik a munkátokat. Az intenzív együttlét felszabadítja a kreatív energiákat, új perspektívát ad számodra. |
| IÜP – kultúra |
| értékek, viselkedés, hit**F**ontos számunkra a nyitottság, a szenvedély, a pontosság, a rugalmasság, a motiváltság, a kockázatvállalás, kiállás önmagadért, a verseny vállalása, az alázat, mások tisztelete és hit a keresztény értékekben. |

**Jelentkezés:** www.ctpiup.hu

Az IÜP ([www.ctpiup.hu](http://www.ctpiup.hu)) célja a középiskolás korú fiatalok vállalkozói tudásának fejlesztése, az etikus üzleti magatartás erősítése és a fiatalokban rejlő tehetség felszabadítása. Az alapítvány e célból fejlesztette ki az üzleti tervezés programot. 25 éve a küldetésünk a program alatt is, hogy a fiatalokat tettrekészségre, életrevalóságra tanítsuk.

**Az IÜP felépítése**

A program „brain bar” jelleggel mutat be különleges szakmai előadókat, példaképeket.

Játékok és kötetlen beszélgetések segítik a tanulást mentorok bevonásával. A programot 10-11-12. évfolyamos tanulók részére hirdetjük meg. A diákok 3x étkezést kapnak.

**Kezdés**: 2024. 08. 26-án /hétfőn/ reggel 8.30-kor. Szombaton tartjuk az üzleti tervek bemutatását és értékelését: 09.00 – 14:00-ig egy zsűri és a szülők előtt, amelyre külön meghívót küldünk.

Gőbel Réka és Tóth Zoltán programvezetők